Freiheras
Freiheras (vok. Freiherr 'laisvasis ponas') – bajorų titulas buvusioje Šventojoje Romos Imperijoje ir Vokietijos valstybėse (Prūsija, Bavarija, Viurtembergas, Hesenas ir kt.). Aukštesnis už baronetą ar edlerį, bet žemesnis už vikontą. Austrijoje-Vengrijoje, Baltijos šalyse, Skandinavijoje freiherai laikyti lygiais baronams. Nuo baronų freiherai skyrėsi tuo, kad jų valda buvo alodas, o ne feodas.